  Руслан Нуриахметов Анжелика Тихонова корреспондент 6+ Удмуртиын улӥсьёслы «Открытка Победы» калыккуспо вожвылъяськонэ пыриськыны но 9-тӥ куартолэзьлы ӟечкылан открыткаос суреданы ӵекто. Тужгес усто ужъёсты Вормон нуналлы открыткаосын сузьет лэсьтыны кутозы. Со сярысь Вормон музейлэн пресс-службаез ивортӥз. Конкурсэ нылпиос но, мӧйыос но пыриськыны быгато. Ужъёсты арлыдъя вить категориосъя дунъялозы:6-8, 9-11, 12-14, 15-17, 18 но солэсь бадӟымъёс. Открыткаосты пӧртэм амалъёсын быдэстыны луэ: вӧё буёлъёсын, акварелен, карандашен, мелокен, гуашен, коллаж амалэн, компьютерен. Жюрилэн ёзчиоыз ужлэсь пуштроссэ, аспӧртэмлыксэ, мылкыдзэ, устолыксэ дунъялозы. Куриськонъёсты 10-тӥ оштолэзёзь кутозы. Вань суредъёс Вормон музейлэн онлайн-адӟытоназ пырозы. Со 20-тӥ оштолэзе ужъюртлэн нимлыко сайтаз усьтӥськоз. 30-тӥ оштолэзёзь вань мылкыд карисьёс кельшись открытка понна куаразэс сётыны быгатозы. Арлыдъя котькуд категориысь тужгес трос куара люкам уж «Приз зрительских симпатий» номинациын вормись луоз. Со сяна, 9-тӥ куартолэзёзь вань мылкыд карисьёс котькуд кельшись открыткаез, ас кылъёссэс гожтыса, электрон почта пыр матысь адямиоссылы келяны быгатозы. Конкурслы йылпумъянъёс 12-тӥ куартолэзе лэсьтозы. Вань пыриськисьёсты сертификатъёсын, нош вормисьёсты – открыткаосын бичетъёсын но кузьымъёсын пусъёзы. Ужрадлэн куронъёсыныз чӧлсконпусъя пыр-почгес тодматскыны луэ. Тодэ вайытом, Ижкарын «Бодьинский позумент» элькун адӟытон (6+) ужа. Тегъёс: Мерлык вожвылъяськон Удмуртия суредан ВормонНунал  